Genre: Opinion/Argumentation

Predlog strategije prostorskega razvoja (SPR) Občine Radovljica <p/> J.U.: Na rob javne razprave, ki je bila v sredo, 10. 01. 2007 od 18 do 20h <p/> Vse občine v Sloveniji se nahajajo sredi planskega procesa. Do julija 2007 naj bi pripadajoče prostorske akte, ki so postopkovno izjemno zahtevni, uskladile z novo zakonodajo. Ker je le nekaj občin dlje od naše (mi smo sredi začetka), je pričakovati ali podaljšanje roka, ali pa bo vlada le zmogla toliko korajže ter končno enkrat nagradila tiste, ki to do roka zmorejo, ostale pa …? <p/> Nedvomno so in bodo ti procesi po več kot 20 letih prvo resno planiranje, rečeno drugače: vse skupaj je izjemno zahteven zalogaj tako za upravo, sleherno in zainteresirano javnost kot za planerske stroke. Od leta 1980 (samoupravljanje) prostor in okolje »štrikamo« še na planskih nastavkih iz netržnega gospodarstva, ki pa so bili - začuda - v nekih delih kar dobri. <p/> Kar se tiče naše občine: je mar treba posebej poudarjati, da se je vodstvo uprave zadeve vsebinsko in postopkovno lotilo z levo roko? Strokovnih podlag v primerih velikih dilem preprosto nima! <p/> Ja, tako pač je, ko se birokrati ne ozirajo na rajo! Vse kaže, da bo tozadevno planiranje deležno enakovredne obravnave kot odlok o pasjih iztrebkih, kar v Radovljici seveda ni novica. Sinoči je direktor z umirjeno retoriko sicer spoštljivo poudarjal težo procesa in dokumenta, a štejejo le dejanja. <p/> Poudarimo: <p/> vse v občini se suče okoli prostora. Ostali oddelki so tudi pomembni, a ne tako usodno, kot so posegi v prostor. Za edini kompletni oddelek občinske uprave, ki ga zasedajo strokovni, izobraženi in upravno podkovani uslužbenci pa izgleda, kot da so jih uspešno odvadili strokovnosti in privadili na servilnost politikom, podobni so MOL-u, »ko vsak merka svojo rit«. Temu botruje zgrešena vladavska logika (sedaj smo mi odgovorni, če ne bo kaj prav, bomo pokazali, da je tako edino možno in celo edino prav, zato imamo PR) in kanček servilnosti, zadostuje le prvi molk in požrta strokovnost … <p/> Obravnavani materiali namreč ne pričajo o skrbi dobrega gospodarja za nastajajočo tvarino, preje bi celo trdili, da se kaj (ALC) izrecno ni smelo uvrstiti vanjo. <p/> Tudi operativni sestanki uprave z nosilci urejanja prostora (recimo KS, sektorsko recimo kmetijstvo, stan. gradnja, …) bi lahko navrgli več, če bi bili prav zastavljeni in zavzeto izpeljani. Da se prav razumemo: naročnik planiranja je uprava, dokumente pa tvorijo skupaj s posebej za to plačano ekipo. In če se jim kaj zamolči, ali selektivno pripravi, smo - ob njihovem površnem »branju« našega prostora - v težavah mi. Če takšen dokument naroča in vsebino zanj diktira politika, potem smo daleč od stroke (Al Gore, Neprijetna resnica … ), nič se ne spremeni (razen na slabše). <p/> Pogreša se tudi predloge tistih odgovornih uradnikov (ali ne redimo preveč sinekur? ! ), ki so po službeni dolžnosti prvi odgovorni za dajanje predlogov (obveze zakonov, odlokov, pogodb: lokalna infrastruktura, kultura, izobraževanje, …). <p/> Tvarina niti malo ne kaže skrbi ne župana (v tujini opravičeno odsoten, kje sta podžupana? ), ne direktorja uprave, ki bi za to moral imeti projektnega vodjo, in mu predvsem zaupati. Proces tako nima profiliranega nosilca (»občina«, župan, direktor, vodja oddelka, predsednik odbora za prostor? ! ) ter sploh ni deležen potrebnega promoviranja. Če prodajaš, oglašuj! Ni akcije, logotipa ali znaka, da se kaj usodnega pripravlja, da bi se v procese pritegnilo čim več ljudi, posledično tudi večjo angažiranost strok. Čas okoli novega leta seveda ni primeren za razgrnitve. Uprava pokriva zgolj zakonske formalnosti, vsebinskih razlogov za podaljšanje prazničnega izpada pač ne. <p/> Iz tako površnih procesov pa še posebej štrli »odvečnost« planiranja glede na promovirana vzporedna priložnostna dejanja (volitve), v novem mandatu pa malo nagaja tudi »proforma« vsebina »razvojne koalicije«, glasovalnega stroja edinemu dobro mislečemu, ki bo nas bo itak pripeljal v raj. <p/> Da ne omenjam priložnostnih klobasanj o sprejetih in potrjenih razvojnih izhodišč 2007 - 2013 (gremo v regijo po EU denar … ), kar še ni prepoznano kot tipični politični dokumenti za dnevno rabo. <p/> Povsem mirno smo lahko kritični, saj obravnavani izdelek (odlok) govori o politizaciji čisto strokovnih nalog. Formalna vključitev KS (jih imamo za to?) ter izključitev 11 »razvojno opozicijskih« svetnikov občinskega sveta je živ dokaz papirne demokracije oz. scenarija, kako si »janko« (kdo je tu »metka«? ) predstavlja čudežno deželico, kjer bomo vsi živeli kot v raju... <p/> Vse namreč govori k temu, da je razumevanje priprav nastajajočega dokumenta skrčeno na upravni minimum, vse kar je danes brez propagande, če res ni nepogrešljivo, praktično ne obstoji. <p/> (J.U.: več o vsebinah bo predstavljeno periodično javna razprava je odprta še do 15. januarja 2007 več o odloku in podlagah je na spletišču OR). <p/> O javni razpravi, o poteku in polemičnih vsebinah osrednji občinski medij (spletna stran) poroča med »ostalim« zgolj s suhoparno informacijo o razgrnitvi, pripeti so dokumenti. Da to ni dovolj pokažejo vse slabo obiskane razgrnitve, uprava pa nič! <p/> Prav z zanimanjem bomo počakali, kaj nam bodo o postopkih in procesih napletli v Deželnih novicah. Da uprava ni poskrbela - razen za snemanje, na katerega smo bili s strani direktorja uprave parkrat opozorjeni - za »public relations«, ki sicer pokrije vsak županov korak (ec), ni vredno poudarjati. Ali pač? <p/> ŠE ocvirek s sinočnje razprave, ki naj dokaže, kako so nedavno nazaj nekateri nalahno vzeli in spolitizirali danes usodne prostorske posege in kako je »vse« politika (le kako jih bo opravičila jutri? ): <p/> »… Radovljiško krajino bo od vseh posegov daleč najbolj skazila polvkopana AC. Nenaravni obojestranskimi nasipi ravnici odvzemajo tisto najbolj vredno, prepoznavno, oziroma ji dodajajo nekaj tujega …«. / Izjava predstavnice Zavoda za varstvo naravne in kulturne dediščine KR, … ki nas je še poučila, da imamo premalo osvetljene prehode za pešce …?/. <p/> (J.U.: Gospa, le kje je bila v času županovega »polpoglabljanja« v AC probleme? <p/> Še en, tokrat besedni dokaz: <p/> polpoglabljanje seveda ni »poglabljanje« in več kot očitno se iz »pol (itičnega) poglabljanja« ne more roditi nič kaj dobrega, koristnega. <p/> Imamo dokaze, poglejte skozi okno avtomobila, ko se peljete po glavni cesti …).